Mitoyo Kawate

Mitoyo Kawate ( Kawate Mitoyo, 15. toukokuuta 1889 – 13. marraskuuta 2003) oli vuonna 2003 parin viikon ajan maailman vanhin elossa oleva ihminen. Kansallisuudeltaan hän oli japanilainen, kotoisin Hiroshimasta.

Kawate työskenteli maatilalla, kunnes loukkasi kätensä 99-vuotiaana. Hieman ennen kuolemaansa 114-vuotiaana hän joutui sairaalaan keuhkokuumeen johdosta. 

Kawatesta tuli maailman vanhin ihminen virallisesti 31. lokakuuta 2003, kun Kamato Hongō kuoli. Hänen itsensä kuoltua 13. marraskuuta maailman vanhimmaksi nousi Ramona Trinidad Iglesias-Jordan. Aluksi Guinnessin ennätysten kirja tosin myönsi kunnian virheellisesti yhdysvaltalaiselle Charlotte Benknerille.

Luokka:Maailman vanhimmat henkilöt
Luokka:Yli 110-vuotiaiksi eläneet japanilaiset
Luokka:Vuonna 1889 syntyneet
Luokka:Vuonna 2003 kuolleet